Supertaal - RDF-voer
type: channel
description: Kom praat saam!
items: DAVID KRAMER FAN CLUB

DAVID KRAMER FAN CLUB
type: item
description: Ek het geweet dat dit uiteindelik daarnatoe sal lei. Nadat Izak al sy ander geliefkoosde dinge in Kramer se CD "Klassic Kramer" oor en oor gespeel het, speel hy nou deesdae net vir "Druk my vas." (Soms sing hy dit ook.) Op die CD word die woorde begelei met 'n heerlike energiegewende boeremusiek- begeleiding. Ek dink dis wonderlik dat mense in Suid-Afrika die boeremusiek-beat het. Dit gee, sonder woorde, die emosionele denke in ritme van 'n hele kultuur. Hier in Noord-Amerika is die naaste ding daaraan die Cajun- beat. Daardie musiek het begin toe die Akadiese Franse, wat nie trou aan Engeland wou sweer nie, in die 18de eeu uit Acadia (New Brunswick en Nova Scotia) uit- geskop is en hulle toe in Louisiana gaan vestig het. Die Akadiese musiek is net so energiewekkend as boeremusiek. Dis net baie vinniger. Mans en vrouens en kinders dans dit sommer so spontaan by byeenkomste. Die dans vereis baie vinnige voetwerk. DRUK MY VAS O die liggies het geblink en die glasies het geklink ek dans toe met die tannie wat van talcum powder stink sy dra 'n ring van goud en sy se sy is te oud maar sy vat my ommie lyf en sy knyp my oppie boud en sy se: Druk my, druk my skattie druk my vas sy se ek lyk so handsome met my spoggerige das en ek druk haar, ek druk haar ek druk haar teen my bors want die liefde is soos water en ek is baie dors. O sy is vuur en vlam sy drink net Coke en rum ek voel asof ek voorry druk innie Boegoeberg se skrum ons dans hier oor die vloer in 'n saal in die Karoo ek voel waar sit haar corset en sy kyk diep in my oe Sy soen my voor haar deur sy soen my nog 'n keer vir die liefde was ek dom maar ek het gou geleer o die liggies het geblink en die glasies het geklink ek dans toe met 'n tannie wat van talcum powder stink Mag hierdie soort toneeltjie hom nog oor en oor afspeel, selfs in die nuwe Suid-Afrika. Gloudina Bouwer
creator: Izak Bouwer
date: 1996-07-06T00:00:00-00:00